**MINISTERUL FINANȚELOR**

**AGENŢIA NAŢIONALĂ DE ADMINISTRARE FISCALĂ**

**ORDIN NR………….**

**pentru modificarea Anexei la Ordinul președintelui Agenţiei Naţionale de Administrare Fiscală nr. 3631/2015 pentru aprobarea competenţei teritoriale de administrare**

Având în vedere prevederile art.30 alin.(1) din Legea nr.207/2015 privind Codul de procedură fiscală, cu modificările şi completările ulterioare, precum și avizul conform al Ministerului Finanțelor comunicat prin adresa nr. …………… din …………………….,

În temeiul prevederilor art.11 alin.(3) din Hotărârea Guvernului nr.520/2013 privind organizarea şi funcţionarea Agenţiei Naţionale de Administrare Fiscală, cu modificările şi completările ulterioare,

**preşedintele Agenţiei Naţionale de Administrare Fiscală** emite următorul:

**ORDIN**

**Art.I –** Anexa la Ordinul preşedintelui Agenţiei Naţionale de Administrare Fiscală nr. 3631/2015 pentru aprobarea competenţei teritoriale de administrare, publicat în Monitorul Oficial al României, Partea I, nr. 939 din data de 18 decembrie 2015, cu modificările ulterioare, se modifică după cum urmează:

1. În tot cuprinsul anexei, sintagma “Serviciul Fiscal Municipal” se înlocuiește cu sintagma “Unitatea Fiscală Municipală”.

2. În tot cuprinsul anexei, sintagma “Serviciul Fiscal Orășenesc” se înlocuiește cu sintagma “Unitatea Fiscală Orășenească”.

3. În tot cuprinsul anexei, sintagma “Biroul Fiscal Comunal” se înlocuiește cu sintagma “Unitatea Fiscală Comunală”.

4. Prin excepție de la punctul 2, la punctul “V. Direcția Generală Regională a Finanțelor Publice Brașov”, poziția “2. Administrația Județeană a Finanțelor Publice Brașov”, subpunctul “2.2. Serviciul Fiscal Orășenesc Săcele" se modifică și va avea următorul cuprins: “2.2. Unitatea Fiscală Municipală Săcele”.

5. Prin excepție de la punctul 2, la punctul “V. Direcția Generală Regională a Finanțelor Publice Brașov”, poziția “2. Administrația Județeană a Finanțelor Publice Brașov”, subpunctul “2.3. Serviciul Fiscal Orășenesc Codlea” se modifică și va avea următorul cuprins: “2.3. Unitatea Fiscală Municipală Codlea”.

6. Prin excepție de la punctul 2, la punctul “V. Direcția Generală Regională a Finanțelor Publice Brașov” - poziția “4. Administrația Județeană a Finanțelor Publice Harghita”, subpunctul “4.3. Serviciul Fiscal Orășenesc Gheorgheni" se modifică și va avea următorul cuprins: “4.3. Unitatea Fiscală Municipală Gheorgheni”.

**Art.II –** Prezentul ordin se publică în Monitorul Oficial al României, Partea I.

**Art.III –** Structurile competente din cadrul Agenției Naționale de Administrare Fiscală, precum și direcţiile generale regionale ale finanţelor publice și unitățile fiscale subordonate acestora vor lua măsuri pentru ducerea la îndeplinire a prevederilor prezentului ordin.

Emis la Bucureşti, în data de ..................…

**PREȘEDINTE,**

**NICOLETA-MIOARA CÎRCIUMARU**